Diari Oficial de la Generalitat Valenciana


Sumari del DOGV 6311, del 15-07-2010 (2010/7597)

RESOLUCIÓ de 17 de juny de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual concedix l'autorització a l'Hospital San Jaime, SA, de Torrevieja per a fer extraccions de progenitors hematopoètics autòlegs de sang perifèrica per a majors de 15 anys.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7597


Data del document
:   17-06-2010

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 17 de juny de 2010, de la Direcció General d'Ordenació, Avaluació i Investigació Sanitària de la Conselleria de Sanitat, per la qual concedix l'autorització a l'Hospital San Jaime, SA, de Torrevieja per a fer extraccions de progenitors hematopoètics autòlegs de sang perifèrica per a majors de 15 anys. [2010/7597]  
Roberto Ferrandiz Gomis, director de l'Hospital San Jaime, SA, va presentar la sol·licitud d'autorització d'este centre per a fer extraccions de progenitors hematopoètics autòlegs de sang perifèrica per a majors de 15 anys.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.  
La Direcció Territorial de Sanitat d'Alacant ha comprovat que el centre té tots els requisits exigits per a esta autorització.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons el que disposen l'Orde de 26 de febrer de 2008 sobre l'autorització sanitària de centres sanitaris de la Comunitat Valenciana per a activitats d'extracció i trasplantament d'òrgans, teixits i cèl·lules i els decrets 176/2004, de 24 de setembre, i 120/2007, de 27 de juliol.  
2. S'ha complit el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc concedir l'autorització per a fer extraccions de progenitors hematopoètics autòlegs de sang perifèrica per a majors de 15 anys a l'Hospital San Jaime, SA, de Torrevieja. Esta autorització és vàlida per un període de quatre anys, a partir de la data d'esta resolució.  
Es pot revocar l'autorització en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Conselleria de Sanitat.  
Esta resolució s'ha de comunicar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la notificació.  
València, 17 de juny de 2010.- La directora general d'Ordenació, Avaluació i Investigació Sanitària: Pilar Viedma Gil de Vergara.